**Дзмітрый Рэкіш** (нар. 14 верасня 1988, Бабруйск) — беларускі футбаліст, паўабаронца грузінскага клуба «Гурыя» з Ланчхуці.

Клубная кар’ера
---------------

Выхаванец СДЮШАР-5 горада Бабруйска. У 2004 годзе ўвайшоў у склад мінскага «Дынама». 3 2010 года стала асвоіўся ў асноўным складзе каманды. У студзені 2011 года, пакінуўшы «Дынама», знаходзіўся на праглядзе ў «Амкары», але з-за змены трэнера ў пермскай камандзе атрымаў адмову. Таксама іграком цікавілася «Кубань», але 21 лютага Дзмітрый падпісаў арэнднае пагадненне з варшаўскай «Палоніяй» да чэрвеня 2011 года з правам выкупу. Не зайграўшы ў Польшчы, у верасні спрабаваў працаўладкавацца ў чэшскім клубе «Славацка». 27 кастрычніка скасаваў працоўнае пагадненне з мінскім «Дынама» і стаў свабодным агентам.

У лістападзе нямецкі клуб Другой Бундэслігі «Фартуна» запрашаў Рэкіша на прагляд. Таксама ў зімовае міжсезонне пабываў у стане «Бунёдкара», агдамскага «Карабаха» і «Гомеля».

15 сакавіка 2012 года падпісаў гадавы кантракт з клубам «Тарпеда-БелАЗ». Не здолеў замацавацца ў аснове, і ў кастрычніку 2012 года разарваў кантракт з жодзінскім клубам.

У сакавіку 2013 года перайшоў у гродзенскі «Нёман». Трывала гуляў у аснове гродзенскага клуба. У ліпені 2013 года кантракт з «Нёманам» па ўзаемнай дамоўленасці быў скасаваны.

У кастрычніку 2013 года перайшоў у клуб другога чэшскага дывізіёна «Тршынец». За чэшскі клуб правёў 5 матчаў, забіў адзін гол.

У лютым 2014 года зноў стаў іграком «Нёмана». Зноў меў сталае месца ў асноўным складзе (звычайна на пазіцыі правага паўабаронцы), але толькі ў асобных матчах здолеў добра праявіць сабе (так, 25 мая ў матчы з «Белшынай» гол і галявая перадача Рэкіша, які выйшаў на замену ў другім тайме, дапамаглі «Нёману» вырваць перамогу — 4:3). У кастрычніку 2014 другі раз пакінуў «Нёман».

У сакавіку 2015 года далучыўся да літоўскага клуба «Спірыс». З 11 галамі стаў адным з найлепшых бамбардзіраў клуба ў сезоне 2015, дапамог камандзе заняць пятае месца ў чэмпіянаце. Па заканчэнні сезона 2015 пакінуў «Спірыс», у пачатку 2016 трэніраваўся разам з «Іслаччу». У сакавіку 2016 года цікавасць да паўабаронцы стаў праяўляць «Тракай», з якім хутка быў падпісаны кантракт.

У жніўні 2016 года перайшоў у «Тарпеда-БелАЗ». У жодзінскім клубе стаў чаргаваць выхады ў стартавым складзе і на замену. У студзені 2017 года падоўжыў кантракт з аўтазаводцамі. Пачынаў сезон, выходзячы на замену, але пазней стаў часцей з’яўляцца ў стартавым складзе. З 11 галявымі перадачамі стаў адным з найлепшых асістэнтаў чэмпіянату. Па заканчэнні сезона ў лістападзе 2017 года пакінуў «Тарпеда-БелАЗ».

У студзені 2018 года праходзіў прагляд у казахстанскім «Жэтысу», але беспаспяхова. У лютым 2018 года стаў іграком варонежскага «Факела». У ліпені 2018 года перайшоў у інданезійскі клуб ТІРА.

У сакавіку 2019 года пачаў трэніравацца з «Іслаччу» і ў выніку падпісаў кантракт з клубам. У складзе «Іслачы» стаў пераважна выхадзіць на замену. У снежні 2019 года па заканчэнні кантракта пакінуў каманду.

У пачатку 2020 года некаторы час трэніраваўся з чысцінскім «Андэрдогам», а ў сакавіку стаў іграком бабруйскай «Белшыны». Спачатку выхадзіў на замену або заставаўся на лаўцы запасных, але неўзабаве замацаваўся ў стартавым складзе каманды і стаў адным з лідараў, хоць і не выратаваў яе ад вылету ў Першую лігу. У снежні 2020 года пакінуў бабруйскі клуб.

У лютым 2021 года быў прадстаўлены ў якасці іграка кутаіскага «Тарпеда». Гуляў пераважна ў стартавым складзе каманды. У лютым 2022 года перабраўся ў «Самтрэдыю» з другога грузінскага дывізіёна, у кастрычніку ўжо зноў гуляў у Эраўнулі лізе ў складзе «Тэлаві», які пакінуў у студзені 2023 года. Сезон 2023 пачаў у складзе «Гурыі».

Міжнародная кар’ера
-------------------

Гуляў за моладзевыя зборныя Беларусі розных узростаў. 11 жніўня 2010 года ў адборачным матчы моладзевага чэмпіянату Еўропы 2011 супраць Аўстрыі выйшаў на замену на 73-й хвіліне і вызначыўся дублем (75 і 90 хвіліны), што дапамагло беларускай камандзе выраўняць лік (3:3). Дзякуючы гэтаму, Беларусь трапіла ў фінальную частку чэмпіянату, дзе Рэкіш выхадзіў на замену ў чатырох матчах.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2006, 2009
* 03Бронзавы прызёр Бронзавы прызёр моладзевага чэмпіянату Еўропы: 2011, Данія

Зноскі
------

1. ↑  Dmitri Rekish // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Дмитрий Рекиш покидает минское «Динамо». champ.by
3. ↑  Рекиш так и не перешел в "Словацко". football.by
4. ↑  Дмитрий Рекиш стал свободным агентом Архівавана 30 верасня 2015.. sportpress.by
5. ↑  Дмитрий Рекиш и Паскаль Менди перешли в жодинское "Торпедо-БелАЗ". football.by
6. ↑  Дмитрий Рекиш покинул жодинское "Торпедо". football.by
7. ↑  Рекиш стал игроком "Немана". football.by
8. ↑  Дмитрий Рекиш покинул "Неман". football.by
9. ↑  Дмитрий Рекиш перешел в состав чешского клуба "Тршинец". football.by
10. ↑  Рекиш подписал контракт с «Неманом». football.by
11. ↑  Гродненский "Неман" расстался с четырьмя игроками. football.by
12. ↑  Дмитрий Рекиш перешел в литовский "Спирис". football.by
13. ↑  Дмитрий Рекиш стал игроком литовского "Тракая". football.by
14. ↑  "Торпедо-БелАЗ" объявило о подписании контракта с Рекишем. football.by
15. ↑  Рекиш, Хачатурян и Афанасьев продлили контракты с "Торпедо-БелАЗ". football.by
16. ↑  Девять футболистов покинули "Торпедо-БелАЗ". football.by
17. ↑  Рекиш не подошел «Жетысу» и вернулся в Беларусь. by.tribuna.com
18. ↑  Дмитрий Рекиш перешел в стан аутсайдера российской ФНЛ. football.by
19. ↑  Рекиш перешел в индонезийский клуб ТНИ. by.tribuna.com
20. ↑  "Ислочь" подписала контракт с Рекишем. football.by
21. ↑  Футбол. Лайонел Адамс, Кирилл Сидоренко, Михаил Афанасьев и Дмитрий Рекиш покинули "Ислочь" Архівавана 13 снежня 2019.. pressball.by.
22. ↑  Рекиш перешел в "Белшину". football.by.
23. ↑  Ковель, Рекиш, Глебко и Кучинский ушли из "Белшины". football.by.
24. ↑  Дмитрий Рекиш перешел в "Торпедо" Кутаиси. football.by.
25. ↑  Рекиш перешел в клуб второго грузинского дивизиона. football.by.
26. ↑  Дмитрий Рекиш вернулся в сильнейший дивизион Грузии. football.by.
27. ↑  Футбол. Дмитрий Рекиш покинул "Телави" (руск.)(недаступная спасылка). *pressball.by* (23 студзеня 2023). Архівавана з першакрыніцы 23 студзеня 2023. Праверана 23 студзеня 2023.
28. ↑  Дмитрий Рекиш забил за "Гурию" в грузинском Д2 (руск.). *football.by* (6 красавіка 2023). Праверана 7 красавіка 2023.
29. ↑  Пратакол матча Аўстрыя - Беларусь. football.by

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | 90minut · by.tribuna.com · FootballFacts.ru · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |

| ⛭Маладзёжная зборная Беларусі — Маладзёжны чэмпіянат Еўропы 2011 — трэцяе месца |
| --- |
| Сцяг Беларусі | 
* 1 Гутар (б)
* 2 Драгун
* 3 Мацвейчык
* 4 Паліцевіч
* 5 Бага
* 6 Астравух
* 7 Сівакоў (к)
* 8 Букаткін
* 9 Скавыш
* 10 Перапечка
* 11 Варанкоў
* 12 Гамялько (б)
* 13 Няхайчык
* 14 Рыжко
* 15 Рэкіш
* 16 Гардзяйчук
* 17 Гайдучык
* 18 Палякоў
* 19 Савасцьянаў
* 20 Вераціла
* 21 Філіпенка
* 22 Гушчанка (б)
* 23 Хвашчынскі
* трэнер: Георгій Кандрацьеў

 |